30.12.2022.
HR
Službeni list Europske unije
C 498/19
17. poziva na uvođenje još jedne emisijske norme Euro za automobile, kombije, kamione i autobuse (Euro 7/VII) kako bi se smanjile emisije toksičnih onečišćujućih tvari (tj. dušikova oksida, amonijaka, ugljikovog monoksida i čestica PM 10–2,5) te kako bi se izbjegli deseci tisuća preuranjenih smrtnih slučajeva svake godine; duboko žali zbog odluke Europske komisije da ponovno odgodi prijedloge za emisijsku normu Euro 7/VII u svojem programu rada za 2022., što dovodi u pitanje njezin cilj nulte stope onečišćenja i njezinu predanost europskom zelenom planu, i ugrožava sposobnost industrije da planira tehničke promjene;
Pristupačna mobilnost za sve 18. poziva na sustav javnog prijevoza dostupan svim građanima, zahvaljujući planskoj uključenosti, posebno uzimajući u obzir osobe s invaliditetom; ističe koristi uključivanja korisnika već u ranoj fazi planiranja infrastrukture i usluga prijevoza; potvrđuje važnost pristupačnosti utvrđenu u okviru Europske strategije za osobe s invaliditetom za razdoblje 2021.–2030. i Europskog akta o pristupačnosti; ističe važnost projekata kao što je Nagrada za pristupačnost grada;
19.
poziva na sveobuhvatniji pristup kako bi se osigurala pristupačnost tijekom cijelog putovanja;
20. naglašava da je za socijalnu, gospodarsku i teritorijalnu koheziju od presudne važnosti riješiti problem siromaštva u području mobilnosti; stoga poziva na multimodalni i integrirani pristup u cilju borbe protiv isključenosti u pogledu mobilnosti i osiguravanja jednakog pristupa gradskim središtima; u tom pogledu pozdravlja obvezu Komisije utvrđenu u novom okviru za gradsku mobilnost da riješi problem „nejednakosti u pristupu mreži javnog prijevoza, uključujući poboljšanje pristupa željezničkim postajama”; poziva i na pružanje dodatne potpore manjim gradovima, prigradskim područjima i ovisnim ruralnim i planinskim područjima kako bi se osigurala povezanost tih područja i jednak pristup prelasku na održivu mobilnost za njihove građane;
Jačanje javnog prijevoza kao okosnice gradske mobilnosti 21. pozdravlja namjeru Komisije da „surađuje s nacionalnim i lokalnim upravama i svim dionicima kako bi se osiguralo da [javni prijevoz] i dalje bude okosnica gradske mobilnosti”; ističe potrebu za koordinacijom svih dostupnih alata i resursa u tu svrhu, uključujući važnu ulogu obveze pružanja javne usluge u osiguravanju povezanosti s urbanim središtima;
22.
ističe hitnu potrebu za ukupnim povećanjem kapaciteta javnog prijevoza, kako u pogledu geografske pokrivenosti tako i u pogledu povećane učestalosti, kako bi se odgovorilo na očekivano povećanje broja putnika; podsjeća na kronični manjak ulaganja tijekom posljednjih desetljeća i investicijski jaz s kojim se suočavaju prijevoznici u javnom prijevozu, kako je istaknuo Europski revizorski sud;
23.
ističe da se javni prijevoz mora upotpuniti alternativnim ponudama i multimodalnim konceptima; u tom pogledu poziva na fleksibilna rješenja za početni i završni dio putovanja koja bi se temeljila na potražnji; također naglašava važnost promicanja aktivne mobilnosti, posebno bicikliranja;
24.
ističe da je potrebno osigurati i proširiti održivu infrastrukturu javnog prijevoza, uključujući odgovarajuće sustave za punjenje električnih autobusa koji omogućuju međugradska putovanja u teškim klimatskim i terenskim uvjetima te povećavaju komercijalnu brzinu;
25. poziva na jačanje multimodalnih čvorišta kako bi se omogućilo neometano prelaženje na različite načine prijevoza, uključujući poboljšanje dostupnosti aktivne mobilnosti i osiguravanje sigurnih parkirališta za bicikle, u svrhu osiguravanja bržeg i učinkovitijeg prijevoza ljudi i robe;
26. naglašava važnost prigradskih veza, uključujući prekogranične veze, s obzirom na to da putovanje na posao ne prestaje na granicama gradova i mora se olakšati i unutar ruralnih područja i izvan nacionalnih granica u pograničnim regijama, primjerice osiguravanjem infrastrukture za sustav „parkiraj i vozi se” povezane s prometnom mrežom;
27.
ističe da su potrebne mjere kojima bi se potaknulo uvođenje usluga javnog prijevoza na zahtjev, posebno u perifernim i najudaljenijim ruralnim područjima, te poziva Komisiju da pruža potporu za ispitivanje takvih rješenja i predloži sustav financiranja i subvencija za tu vrstu usluge;